E unul din cei doi sibieni care în loc să facă brânză nu fac nimic;

Îl cheamă Dan Ilie, la fel ca pe Patriarh. Care e născut tot în iulie şi care a studiat tot la Sibiu. Poate nu preşedinţia îi e destinată lui Barna?

Cum se autodescrie: “Vreau să cred că dacă eu aş fi fost preşedinte, candidatul Dan Barna nu ar fi fost atât de neinteresant în campanie”;

Cum îl descriu apropiaţii: “Vreau să cred că dacă Dan Barna era preşedinte, nu ar fi făcut fraude cu fonduri europene”;

E atât de lipsit de calităţi încât nu are nici calitatea de suspect la DNA;

Vrea să conducă România cu o mână moale şi umedă;

Dacă ajunge preşedinte îl va avea consilier pe Andrei Caramitru, deci măcar o să ne distrăm;

Nu s-a grăbit să intre la guvernare, dar nu din strategie politică, ci pentru că e ardelean;

A făcut o alianţă cu singurul politician mai plictisitor decât el, Dacian Cioloş, ca să pară el cool;

Se laudă că va elimina pilele şi sinecurile, dar nu e în stare să-l dea afară pe Caramitru din partid;

Barna îl somează pe Paleologu să nu-l mai saboteze: “Sunt în stare să mă sabotez şi singur!”

Este atât de neamuzant acest om, că nici TNR-ul nu poate face mai multe glume cu el;

Sibiul va deveni cel mai cool oraş, că trimite toţi anoştii la Bucureşti;

Barna e dovada vie că poţi fi plictisitor şi dacă nu vorbeşti rar;

Disperat după likeuri, dar în acelaşi timp sibian, Barna a încercat să facă brânză de pisici;

Sloganul lui este “Fericiţi în România”, deşi se ştie că fericiţi sunt cei săraci cu duhul;

Dacă ajunge preşedinte, SPP-iştii sunt obişnuiţi să facă naveta Bucureşti-Sibiu cu girofaruri;

Deşi e absolvent de drept, nu are 6 case, ca un biet profesoraş de fizică;

Din CV reiese că Dan Barna e formator de formatori, cam cum era şi Băsescu informator de informatori;

Dan Barna de atât de plictisitor că ne chinuim de 3 săptămâni să scriem acest text.

Puţini ştiu, dar îl cheamă de fapt Arcturus Zebedeu Barna. E doar poreclit “Dan” fiindcă e atât de anost;

Mesajul lui electoral telefonic e foarte apreciat de părinţii care vor să-şi adoarmă copiii şi nu e Iohannis pe niciun post;